recursal/SuperWikiNEXT-32B huggingface dataset:
**அனிதா குப்புசாமி** ஓர் இந்திய நாட்டுப்புறப் பாடகர் மற்றும் திரைப்படப் பின்னணிப் பாடகர் ஆவார். இவரது கணவர் புஷ்பவனம் குப்புசாமியுடன் இணைந்து கிராமியப்பாடல்களை எழுதியும் பாடியும் வருகிறார்.

வாழ்க்கைக் குறிப்பு
-------------------

பெங்களூரில் பிறந்த அனிதா மேட்டுப்பாளையத்தில் வளர்ந்தவர். குழந்தைப் பருவத்தில் இருந்தே இசைத்துறையில் ஆர்வம் கொண்டிருந்தார். கோயம்புத்தூர் அவிநாசிலிங்கம் கல்லூரியில் இசையில் இளநிலைப் பட்டம் பயின்றார். தொடர்ந்து சென்னையிலுள்ள சென்னை பல்கலைக்கழகத்தில் சேர்ந்து கருநாடக இசையில் முதுநிலைப் பட்டம் பெற்றார்.

சென்னைப் பல்கலைக்கழகத்தில் பயின்ற போது உடன் பயின்ற மாணவரான புஷ்பவனம் குப்புசாமியைச் சந்தித்தார், இருவரும் இணைந்து பல்வேறு போட்டிகளிலும் கச்சேரிகளிலும் ஒன்றாகப் பாடினர். இறுதியில் இருவரும் திருமணம் செய்து கொண்டனர். அவரது கணவர் புஷ்பவனம் குப்புசாமியிடம் இருந்து தமிழ் நாட்டுப்புறக் கலையைக் கற்றுக் கொண்டார். கலைமாமணி விருது பெற்ற நாட்டுப்புறப் பாடகர் புஷ்பவனம் குப்புசாமியை திருமணம் செய்து கொண்டார். இவர்களுக்கு இரண்டு பெண் குழந்தைகள் உள்ளனர்..

### இசை வாழ்க்கை

தமிழ் நாட்டுப்புறப் பாடல்களைப் பாடி வரும் அனிதா, கணவர் புஷ்பவனம் குப்புசாமியுடன் சேர்ந்து, இந்தியாவிலும் வெளிநாடுகளிலும் 3,000 கும் மேற்பட்ட இசை நிகழ்ச்சிகளை நடத்தியுள்ளார். மேலும், தனது பாடல்களில் எய்ட்ஸ், வரதட்சினை, புகைபிடித்தல், மது அருந்துதல், பெண் சிசுக்கொலை, குழந்தை உழைப்பு, பெண் கல்வியின் முக்கியத்துவம் மற்றும் தாய்ப்பால் பற்றிய சமூக விழிப்புணர்வுகளை இணைத்து பாடி வருகிறார்.

முன்னதாக, அனிதாவின் நோக்கமானது ஒரு முக்கிய பின்னணிப் பாடகியாக ஆக வேண்டும் என்பதாக இருந்தது. எனினும் இசை நிகழ்ச்சிகளுக்காக அவர் அடிக்கடி பயணம் மேற்கொண்டதால் பின்னணி பாடல்களில் கவனம் செலுத்த முடியவில்லை.

பாடிய பாடல்கள்
--------------

### நாட்டுப்புறப் பாடல்கள்

* மண்ணு மணக்குது
* மண் வாசம்
* மண் ஓசை
* கரிசல் மண்
* சோளம் விதைக்கையிலே
* மேகம் கருக்குதடி
* களத்து மேடு
* ஊர்க்குருவி
* கிராமத்து கீதம்
* காட்டுமல்லி
* அடியாத்தி டான்சு டான்சு
* ஒத்தையடிப் பாதையிலே
* தஞ்சாவூரு மண்ணமடுத்து
* நாட்டுப்புற மணம்

### பாடிய திரைப்படப் பாடல்கள்

| திரைப்படம் | பாடல் | இசையமைப்பாளர் | உடன் பாடியவர்(கள்) |
| --- | --- | --- | --- |
| *வள்ளி வரப் போறா* | "பொண்ணு ரொம்ப ஜோருதான்" | கே. எஸ். மணி ஒலி | புஷ்பவனம் குப்புசாமி |
| *அரசியல்* | "அரசியல் அரசியல்" | வித்யாசாகர் | புஷ்பவனம் குப்புசாமி |
| *கரிசக்காட்டு பூவே* | "குச்சனூரு" | இளையராஜா | புஷ்பவனம் குப்புசாமி |

மேற்கோள்கள்
-----------

1. ↑  "AIADMK gets six popular faces". *The New Indian Express*.. பார்த்த நாள்: 2016-12-03.
2. 1 2  "Transcending boundaries". *The Hindu*.. பார்த்த நாள்: 2016-12-03.
3. ↑  "My First Break – Anitha Kuppusamy". *The Hindu*.. பார்த்த நாள்: 2016-12-03.

வெளியிணைப்புகள்
---------------
இந்நூல் இலங்கை அரசகரும மொழிகள் ஆணைக்குழுவினால் வெளியிடப்பட்டதாகும்.. இதில் ஆங்கில தகவல் தொழிநுட்ப  கலைச்சொற்களுக்கான தமிழ் கலைச்சொற்கள் தரப்பட்டுள்ளது.

இதன் முதற்பிரசுரம் 2000ம் ஆண்டு வெளியிடப்பட்டுள்ளது. இலங்கை அரசாங்க அச்சுத்திணைக்களத்தால் அச்சிடப்பட்டது.

இவ்வகரமுதலியை ஆக்கும் பணி 1999 ஓகஸ்ட் மாதம் ஆரம்பித்து 2000 மேயில் நிறைவுற்றது. சிங்கப்பூரில் நிகழ்ந்த மூன்றாவது தமிழ் இணைய மாநாட்டில் இவ்வகரமுதலி சமர்ப்பிக்கப்பட்டது.

தமிழ்நாட்டு, ஈழத்து அறிஞர்கள் ஒன்றிணைந்து இதனை ஆக்கியுள்ளனர். சொல் முரண்பாடுகள் ஏற்படும் இடங்களில் தமிழ்நாட்டு வழக்கு தனியாகவும் இலங்கை வழக்கு தனியாகவும் வழங்கப்பட்டுள்ளது.

இவ்வகராதி ஆக்கத்தில் பங்குபற்றிய அறிஞர்கள்
------------------------------------------

### இலங்கை உச்சக்குழு

* பேராசிரியர் கா.சிவத்தம்பி
* பேராசிரியர் உமா குமாரசுவாமி
* பேராசிரியர் சி.தில்லைநாதன்
* பேராசிரியர் சி.பத்மநாதன்
* பேராசிரியர் நா. பாலகிருஷ்ணன்
* பேராசிரியர் ச.சந்திரசேகரம்
* கலாநிதி எம். ஏ. நுஃமான்
* திரு கு. சோமசுந்தரம்
* திரு ந. வாகீச மூர்த்தி

### தமிழ்நாடு மட்ட உச்சக்குழு

* முனைவர் பொன் கோதண்டராமன்
* முனைவர் இராமசுந்தரம்
* முனைவர் செ.வை. சண்முகம்
* முனைவர் செல்லப்பன்
* முனைவர் இ. சுந்தரமூர்த்தி
* முனைவர் இரா. இளவரசு
* முனைவர் வி.விஜய வேணுகோபால்
* முனைவர் ராஜேந்திரன்
* முனைவர் எஸ் இராமர் இளங்கோ
* முனைவர் ப. ரா. சுப்பிரமணியம்
* முனைவர் ஜீன் லோரன்ஸ்

### இலங்கை மட்ட துறைசார் விற்பன்னர்

* கலாநிதி வே. முத்துக்குமாரசுவாமி
* கே.மோகன்ராஜ்
* எஸ் ஏ ஞானேஸ்வரன்

### தமிழ் நாடு, பாட விற்பன்னர்

முனைவர் ம. இளங்கோவன்
*பாஞ்ச் இ அஸர்'* (ஆங்கிலம்:At Five in the Afternoon, அட் பைவ் இன் தி ஆப்டர்நூன், பாரசீக மொழி: பாஞ்ச் இ அஸர்) ஒரு ஈரானியத் திரைப்படம் ஆகும். இப்படத்தின் கதையை எழுதியவர் மோசன் மக்மால்பஃப் ஆவார். இத்திரைப்படத்தை இயக்கியவர் சமீரா மக்மால்பஃப். இத்திரைப்படமானது தாலிபான்களின் வீழ்ச்சிக்குப் பின் கல்வி கற்க விரும்பும் ஒரு பெண்ணின் கதையைச் சொல்லுகிறது.
நேட்டோ படைகள் காபூலில் நுழைந்த பிறகு காபூலில் படம் பிடிக்கப்பட்ட முதல் திரைப்படம் இதுவாகும். இத்திரைப்படம் ஈரானிய மற்றும் பிரெஞ்சு கூட்டுத் தயாரிப்பாகும். ஈரானின் மோசன் மக்மால்பஃப் புரொடக்சன்ஸ் நிறுவனமும் பிரான்ஸின் பேக் பிலிம்ஸ் மற்றும் வைல்டு பன்ச் நிறுவனமும் இணைந்து இத்திரைப்படத்தைத் தயாரித்தனர். இத்திரைப்படம் 2003 ஆம் ஆண்டு கான்ஸ் திரைப்பட விழாவில் விருது பெற்றது.
சமீராவின் தங்கை ஹனா மக்மால்பஃப் *அட் பைவ் இன் தி ஆப்டர்நூன்* திரைப்படம் எடுப்பதை ஒரு ஆவணப்படமாக *ஜாய் ஆப் மேட்னஸ் (Joy of Madness) எனும் பெயரில் எடுத்தார்.*

மேற்கோள்கள்
-----------

1. ↑  "Festival de Cannes: At Five in the Afternoon". *festival-cannes.com*. 2009-11-07 அன்று பார்க்கப்பட்டது.
**நிகோமெடிஸ்** ( fl. கிமு 457 ) என்பவர் ஒரு எசுபார்தன் இராணுவத் தளபதி மற்றும்  வாரிசு ஆவார். இவருடைய சகோதரர் பாசேனியசின் மகன் சிறுவனாக இருந்த காரணத்தால், அவனது அரச பிரதிநிதியாக இருந்து எசுபார்த்தாவை ஆண்டார்.

வாழ்கை குறிப்பு
---------------

நிகோமெடிஸ் என்பவர் கிளியோம்ப்ரோடசின் (இறப்பு கிமு 479 ) மகன் ஆவார். தேர்மோபிலே போரில் அவரது சகோதரர் முதலாம் லியோனிடாசு (ஆட்சி காலம் கிமு 489-480 ) இறந்த பிறகு எசுபார்த்தாவின் அரசப் பிரதிநிதியாக கிளியோம்ரோடஸ் நியமிக்கப்பட்டார். அந்த நேரத்தில், லியோனிடாசின் மகன் பிளீஸ்டார்கஸ் (ஆட்சிக் காலம் கி.மு. 480-458 ) ஆளும் வயதை எட்டியிருக்கவில்லை. கிளியோம்ப்ரோடஸ் இறந்த பிறகு, அவரது மகன் பாசேனியஸ் (இறப்பு கிமு 477) அரச பிரதிநிதி பொறுப்புக்கு வந்தார். இராச துரோக சந்தேகத்தின் பேரில் எசுபார்த்தான்களால் பாசேனியாஸ் அடைக்கப்பட்டு பட்டினியால் இறந்தார். பிளீஸ்டார்கசுக்குப் பின் பாசேனியசின் மகன் பிளீஸ்டோனாக்ஸ் (ஆட்சி காலம் கி.மு. 458-409) ஆட்சிக்கு வந்தார். அவர் மன்னரானபோது அவரும் சிறுவனாக இருந்தார். அதனால் நிகோமெடிஸ் அரச பிரதிநிதியாக நியமிக்கப்பட்டார்.

எசுபார்தாவிற்கும் அதன் கூட்டாளிகளுக்கும் ( பெலோபொன்னேசியன் கூட்டணியில் இருந்த தீப்ஸ் உட்பட) மற்றும் ஏதென்ஸ் மற்றும் அதன் கூட்டாளிகளுக்கு இடையே ( டெலியன் கூட்டணியில் இருந்த ஆர்கோஸ் உட்பட) முதல் பெலோபொன்னேசியன் போர் கிமு 460 இல் வெடித்தது. எசுபார்த்தாவில் வாழும் டோரியரியர்களின் தாயகமாகக் கருதப்பட்ட டோரிசை போசியன்கள் தாக்கியபோது டோரிசுக்கு ஆதரவாக வந்த எசுபார்தன்கள் பதிலடி கொடுத்தனர்.  மன்னருக்குப் பதிலாக நிகோமெடிசுக்கு இந்தப் போர்த் தொடரின்போது தலைமை பொறுப்பு வழங்கப்பட்டது. 1,500 எசுபார்தன்கள் மற்றும் 10,000 நேச நாட்டு ஹாப்லைட்டுகளைக் கொண்ட இராணுவம் வடக்கே அனுப்பப்பட்டது.  இவர் போசியன்களை விரட்டினார் மேலும் இவரது சமாதான விதிமுறைகளை ஏற்றுக்கொள்ளும்படி கட்டாயப்படுத்தினார்.

நிகோமெடிஸ் பின்னர் பெலோபொன்னீசியாவுக்குச் செல்ல முடிவு செய்தார். ஆனால் அவருக்கு ஏற்பட்ட குழப்பம் என்னவென்றால் கொரிந்து வளைகுடாவின், கடல் வழியாக மிகக் குறுகிய பாதை இருந்தது. அதில் ஏதெனியன் கடற்படை அ்வப்போது ரோந்து செல்லும். அதேசமயம் ஏதெனியர்கள் மற்றும் அவர்களின் கூட்டாளிகளின் கட்டுப்பாட்டில் உள்ள முக்கிய பகுதிகளைக் கொண்ட மோசமான நிலப்பரப்பு வழியாக தரை வழி இருந்தது. எனவே தீப்சில் முக்கிய நகரமாக இருந்த போயோடியாவில் தங்க முடிவு செய்தார். இதை ஏதெனியர்கள் ஒரு சிறந்த வாய்ப்பாக கருதினர். இதனால் கிமு 457 இல் 14,000 பேர் கொண்ட இராணுவத்தைக் திரட்டினர். அதில் 1,000 ஆர்கிவ்ஸ் மற்றும் அவர்களது மற்ற கூட்டாளிகளின் குழுக்கள் அடங்கும், மேலும் அவர்களின் எதிரிகளுடன் சண்டையிட வடக்கு நோக்கி அணிவகுத்துச் சென்றனர். இரு படைகளும் தீப்சுக்கு கிழக்கே 20 கிமீ (12 மைல்) தொலைவில் உள்ள தனக்ராவில் சந்தித்தன தீப்ஸின் கிழக்கே. கடுமையான சண்டைக்குப் பிறகு, பெலோபொன்னேசியர்கள் வெற்றி பெற்றனர். இறுதியில் இவர்கள் கொரிந்தின் பூசந்தி வழியாக தரைவழியாக நாடு திரும்பினர். அவர்கள் சென்றபோது வழியில் மெகாராவில் சில சேதங்களை உண்டாக்கினர். நிகோமெடிஸ் அதன் பிறகு வரலாற்றில் காணப்படவில்லை.

குறிப்புகள்
-----------

1. ↑  Luttenberger, Mark (2017-12-18) (in en). *From Darius I to Philip II: The Story of the Greek Poleis*. Page Publishing Inc. பன்னாட்டுத் தரப்புத்தக எண்:978-1-64082-681-6. .
2. ↑  .
3. ↑  Thucydides. "I:107-108". *History of the Peloponnesian War*. Translated by Benjamin Jowett. Archived from the original on 2017-10-05.. பார்த்த நாள்: 2022-03-31.
4. ↑  Diodorus Siculus. "XI:79". *Bibliotheca historica*. Translated by Charles Henry Oldfather. .
**ஆலியார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கப் பாடல்களில் இடம் பெற்றுள்ளது. அது புறநானூறு: 298 (கரந்தை, நெடுமொழி)

ஆலி

புலவர் பெயர்
------------

மழை பெய்யும்போது மழைத்துளி கட்டி கட்டியாக விழுவதை 'ஆலி' என்பர். இப்புலவர் பெயர் இதன் அடிப்படையில் தோன்றியது எனலாம்.

பாடல்
-----

எமக்கே கலக்கம் தருமே தானே  

தேறல் உண்ண மன்னே நன்றும்  

இன்னான் மன்ற வேந்தே இனியே  

தேரார் ஆர்எயில் முற்றி  

வாய் மடித்து உரறி 'நீ முந்து' என்றானே

### காட்சி

போர்க்களத்தில் ஓர் காட்சி இந்தப் பாடலில் காட்டப்பட்டுள்ளது.

செய்தி
------

போர்மறவன் போருக்குச் செல்லும் மகிழ்வோடு தேறல்கள்ளைப் பருகிக்கொண்டிருக்கிறான். அவனிடம் அரசன் தன் வாயை மடித்து உரறுகிறான்(=உருமுகிறான்) 'நீ முந்து' இதுதான் அரசனின் உருமல். இந்தக் காட்சியைக் கண்ட புலவர் 'அரசன் இன்னான்(=கொடியவன்)' என்று கூறிவிட்டுத், தனக்கே கலக்கம் தருவதாகக் குறிப்பிடுகிறார்.  

### எது நெடுமொழி

இந்தப் பாடலில் அரசன் உரறியது நெடுமொழி அன்று. 'முந்துவேன்' என்று போர்மறவன் முன்பே நெடுமொழி கூறியிருக்கவேண்டும். அதுதான் நெடுமொழி. அதனை அறியாத அறியாது அரசன் உரறியதால்தான் புலவருக்குக் கலக்கம் வருகிறது.
**எசுதெல் அசுமோதெல்** *(Estelle Asmodelle)* (பிறப்பு: 22 ஏப்பிரல் 1964), முன்பு **எசுதெல் மரியா குரூட்** *(Estelle Maria Croot)* எனப்பட்டவர் ஓர் ஆத்திரேலிய விளம்பர நடிகையும் இடுப்பு நடன வல்லுனரும் இசைக்கலைஞரும் சமூகச் செயல்முனைவாலரும் புதுமைப்புனைவாளரும் நுண்ணியல் (அருவக்) கலைஞரும் கல்வியியலாளரும் ஆவார். இவர் முதல் ஆத்திரேலிய நியூ சவுத் வேல்சு பிறப்பு, இறப்புப் பதிவுத் துறையின் சட்டப்படியான பிறப்புச் சான்றிதழைப் பெயர்பாலினராகப் போராடிப் பெற்றவர் ஆவார். இவரது பாலின மாற்ரம் ஆத்திரேலியப் பெயர்பாலினருக்குச் சிறந்த பொதுமக்கள் ஏற்பைப் பெற வழிவகுத்தது. இவர் 1986 இல் முதல் பாலின மாற்றச் சிறுமியாக அடையாளப்படுத்தி அறிவிக்கப்பட்டார். இவர் தான் ஆத்திரேலியாவிலேயே பேரளவில் ஒளிப்படம் பிடிக்கப்பட்ட பெயர்பாலினர் ஆவார்.

இளமை
----

ஆத்திரேலியா, போவ்ராலில் பிறந்து பெரிமாவில் வளர்க்கப்பட்ட அசுமோதெல் பாரிக்கும் சில்வியா குரூட்டுக்கும் பிறந்த முதல் குழந்தை ஆவார். இவருக்குப் பிறந்தபோது வைக்கப்பட்ட பெயர் இதுவரை வெளியாகவில்லை. இவருக்கு பெளிந்தா என்றோரு தங்கை உண்டு. இவர் அப்போது ஆண்களுக்கான கல்லூரியாகவிருந்த சாவ்லியர் கல்லூரியில் பயின்றார். பின்னர் இவர் மோசுவேல் உயர்நிலைப்பள்ளியில் பயின்றுள்ளார். அங்கு இவர் பல பாடங்களில் முதல் மதிப்பெண் எடுத்துள்ளார். இவர் தனது 16 ஆம் அகவையில் முதுகுநாண் அழற்சி எனும் கடும்நோய்க்கு ஆட்பட்டுள்ளார்.இதனால் ஓராண்டு மருத்துவமனையிலேயே கழித்துள்ளார். இவர் சில மாதங்களுக்கு உருள்நாற்காலியைப் பயன்படுத்தியுள்ளார். பிறகு, முழுமையாகத் தேறியுள்ளார்.

மேற்கோள்கள்
-----------

1. ↑  *The Daily Mirror (Australia)* Newspaper 13 October 1987
2. ↑  Highlands Post Newspaper 10 January 1986
3. ↑  Australian Playgirl Magazine for men, May 1986
4. ↑  *The Sunday Times* May 1986

வெளி இணைப்புகள்
---------------

விக்கிமீடியா பொதுவகத்தில்,  
 ***Estelle Asmodelle***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* Autobiography: Anaesthetic Dream
* Astronomy & Cosmology Blog
* Music portal with Asmodelle's Music பரணிடப்பட்டது 2020-06-22 at the வந்தவழி இயந்திரம்
* Asmodelle's Art Website
* ஐ.எம்.டி.பி இணையத்தளத்தில் எசுதெல் அசுமோதெல்
**எத்திலீன் கார்பனேட்டு** *(Ethylene carbonate)* (CH2O)2CO என்ற மூலக்கூற்று வாய்ப்பாடு கொண்ட கரிம வேதியியல் சேர்மம் ஆகும். எத்திலீன் கிளைக்கால் மற்றும் கார்பானிக் அமிலத்தின் கார்பனேட்டு எசுத்தர் என இச்சேர்மம் வகைப்படுத்தப்படுகிறது. அறை வெப்பநிலையில் (25°செ) எத்திலீன் கார்பனேட்டு ஒரு ஒளிபுகும் படிகத் திண்மமாக நிறமற்றும் நெடியற்றும் காணப்படுகிறது. சிறிதளவு நீரில் கரைகிறது. எத்திலீன் கார்பனேட்டு திரவ நிலையில் இருக்கும் போது (உ.நி: 34-37 °செல்சியசு|செ]]) நிறமற்ற மணமற்ற திரவமாக உள்ளது .

தயாரிப்பும் வினைகளும்
---------------------

எத்திலீன் ஆக்சைடும் கார்பனீராக்சைடும் வினைபுரிவதால் எத்திலீன் கார்பனேடு உருவாகிறது. இவ்வினையில் பல்வேறு வகையான நேர்மின் அயனிகளும் அணைவுச் சேர்மங்களும் வினையூக்கியாகச் செயல்படுகின்றன :

(CH2)2O + CO2 → (CH2O)2CO.
எத்திலீன் கார்பனேட்டு (மற்றும் புரோப்பைலீன் கார்பனேட்டு) மெத்தனால் பதிலீட்டு எசுத்தராக்கல் வினையின் பயனாக டைமெத்தில் கார்பனேட்டைத் தருகிறது. டைமெத்தில் கார்பனேட்டு ஒரு பயனுள்ள கரைப்பானாகவும் மெத்திலேற்றும் ,முகவராகவும் பயன்படக்கூடிய சேர்மம் ஆகும். 

C2H4CO3 + 2 CH3OH → CH3OCO2CH3 + HOC2H4OH
டைமெத்தில் கார்பனேட்டும் இதேபோல பதிலீட்டு எசுத்தராக்கல் வினையின் பயனாக ஒரு பாசுகீன் பதிளிட்டு சேர்மமான டைபீனைல் கார்பனேட்டாக மாறுகிறது :

CH3OCO2CH3 + 2 PhOH → PhOCO2Ph + 2 MeOH.

பயன்கள்
-------

மூலக்கூற்று மின்னிருமுனைவுத் திருப்புத்திறன் மதிப்பு 4.9 டி உள்ள ஒரு முனைவுக் கரைப்பானாகப் பயன்படுகிறது. புரோப்பைலீன் கார்பனேட்டை விட மின்னிருமுனைவுத் திருப்புத்திறன் டி மட்டுமே எத்திலீன் கார்பனேட்டு கொண்டுள்ளது. இலித்தியம் மின்கலங்களில் உள்ள மின்பகுளிகளில் மின் தடையை பகுதிப் பொருளாகவும் இதைப் பயன்படுத்துகிறார்கள். 
பலபடிகளிலும் கரிமத் தொகுப்பு வினைகளிலும் பயனாகும் வினைலீன் கார்பனேடு தயாரிப்பில் ஒரு முன்னோடிச் சேர்மமாகவும் நெகிழ்வியாகவும் இதைப் பயன்படுத்துகிறார்கள்.

மேற்கோள்கள்
-----------

1. ↑  
"CID 7303 -- PubChem Compound Summary". pubchem.ncbi.nlm.nih.gov. 2008-03-15 அன்று பார்க்கப்பட்டது.
2. ↑  JEFFSOL ETHYLENE CARBONATE பரணிடப்பட்டது 2012-07-22 at the வந்தவழி இயந்திரம் catalog entry at www.huntsman.com. Accessed on 2010-02-18.
3. 1 2  Hans-Josef Buysch (2005), "Carbonic Esters", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a05\_197

புற இணைப்புகள்
--------------

* WebBook page for ethylene carbonate
**ஜெகத் காஸ்பர் ராஜ் (Rev.Fr.Jegath Gaspar Raj)** என்பவா் சென்னையை சார்ந்த கத்தோலிக்க பாதிரியார். தமிழ் மையம் அமைப்பின் நிறுவனரும், சென்னை சங்கமம் திருவிழாவின் ஒருங்கிணைப்பாளரும் ஆவார். 1995-2001 இல் வானொலி வெரிட்டசின் தமிழ் சேவையின் இயக்குனராக பணியாற்றினார். அவர் ஐடியா-ஜெய்பிரைட்டி சென்னை சர்வதேச மராத்தான் அமைப்பாளராகவும் இருக்கிறார். இவர் நாளா் பிரசுரங்களின் நிறுவனராகவும், ஒரு புத்தக வெளியீட்டு நிறுவனத்தின் நிறுவனர் ஆவார். 2009 ல், ஈழப் போர் IV இன் இறுதி கட்டங்களில், தமிழீழ விடுதலைப் புலிகளுக்கும் தமிழக அரசுக்கும் இடையே ஒரு தூதராக செயல்பட்டார்..

இவர் தமிழை தாய் மொழியாக கொண்ட வணிக நபர்களுக்கு ஒரு தமிழ் நிறுவனத்தையும் நிறுவினார். இது தமிழர் தொழில் வர்த்தக விவசாயப் பெருமன்றம் என்று அழைக்கப்படுகிறது.  அனைத்து உறுப்பினர்களும் ஒரு வாரம் ஒரு முறை சந்திக்கிறார்கள், அவர்களது சொந்த வணிகங்களை விவாதிக்கவும் மேம்படுத்தவும்.

குறிப்புகள்
-----------

1. ↑  "Marathon fever on". *தி இந்து*. 3 January 2009. Archived from the original on 2010-01-03.. பார்த்த நாள்: 2010-01-28.
2. ↑  "Engineering colleges should have Tamil scholars". *தி இந்து*. 10 September 2009. Archived from the original on 2009-06-10.. பார்த்த நாள்: 2010-01-28.
3. ↑  Manikandan, K. (27 June 2005). "Eagerly awaiting Ilayaraja's `Thiruvasagam'". *தி இந்து*. Archived from the original on 2005-07-28.. பார்த்த நாள்: 2010-01-28.
4. ↑  "மதுரையில் தமிழ் முனைவோர் மாநாடு". *simplicity.in*. 20 திசம்பர் 2018. .
கரிம வேதியியலில் **எசுத்தர் வெப்பச்சிதைவு வினை** (*Ester pyrolysis*) என்பது ஒரு வெற்றிட வெப்பச் சிதைவு வினையாகும். இவ்வினை β-ஐதரசன் அணு உள்ள எசுத்தர்களை அத்னுடன் தொடர்புடைய காபொட்சிலிக் அமிலம் மற்றும் ஆல்க்கீனாக மாற்றுகிறது. மேலும் இவ்வினை Ei என்ற ஒற்றை மூலக்கூறு வினை வழிமுறை கொண்ட நீக்க வினையாகும்.

அக்கிரிலிக் அமிலத்தை 590 பாகை செல்சியசில் உள்ள ஈத்தைல் அக்கிரிலேட்டில் இருந்து தொகுத்துப் பெறுவது இவ்வினைக்கு ஒரு எடுத்துக்காட்டாகும். 1,4 பெண்டாதையீனை 1,5 பெண்டேன் டையால் டைஅசிட்டேட்டை 575 பாகை செல்சியசு வெப்பநிலையில் தொகுத்துப் பெறுவது அல்லது 700 பாகை செல்சியசு வெப்பநிலையில்
சைக்ளோபியூட்டீன் வடிவமைப்பை உருவாக்குவதும் பிற எடுத்துக்காட்டுகளாகும்.

எசுத்தர் வெப்பச் சிதைவுக்கு எடுத்துக்காட்டு ஆகும் எத்தில் அக்கிரிலேட்டு 590 பாகை செல்சியசு வெப்பத்தில் அக்கிரிலிக் அமிலம் மற்றும் எத்திலீன் ஆக சிதைகிறது.

மேற்கோள்கள்
-----------

1. ↑  Organic Syntheses, Coll. Vol. 3, p.30 (**1955**); Vol. 29, p.2 (**1949**). இணைப்பு
2. ↑  Organic Syntheses, Coll. Vol. 4, p.746 (**1963**); Vol. 38, p.78 (**1958**). இணைப்பு
3. ↑  Organic Syntheses, Coll. Vol. 5, p.235 (**1973**); Vol. 43, p.17 (**1963**). இணைப்பு
**ஆலிப்பூரா சிறை அல்லது அலிப்பூர் மத்திய சிறை** *(Alipore Jail or Alipore Central Jail ; வங்காள மொழி: আলিপুর কেন্দ্রীয় সংশোধনাগার)* என்பது இந்திய நாட்டின் மேற்குவங்காளா மாநிலத்திலுள்ள கொல்கத்தா நகரின் அலிப்பூரில் அமைந்திருக்கும் மத்திய சிறை ஆகும். பிரித்தானியாவின் இந்தியப் பேரரசு காலத்தில் இங்கு சிறை வைக்கப்பட்டிருந்த அரசியல் கைதிகளில் சுபாசு சந்திர போசும் கைதியாக இருந்தார். இச்சிறைச்சாலை இன்றும் நன்முறையில் செயல்படுகிறது. இச்சிறைச்சாலை வளாகத்தில் அலிப்பூர் சிறை அச்சகம் ஒன்றும் இயங்குகிறது.

அலிப்பூர் குண்டு வெடிப்பு சம்பவத்திற்குப் பின்னர் 1908 முதல் 1909 வரை அரவிந்தர் இங்கு சிறை வைக்கப்பட்டிருந்தார். இங்கு சிறையிருந்தபோது சுப்ராபாத் என்ற பத்திரிகையில் எண்ணற்ற படைப்புகளை அரவிந்தர் வங்காள மொழியில் எழுதினார். பின்னாளில் இவை ‘’ சிறை வாழ்க்கையின் கதைகள் என்ற பெயரில் வெளியிடப்பட்டது. நான் ஓராண்டு சிறை வாழ்க்கையைக் குறித்துப் பேசியிருக்கிறேன். ஓர் ஆசிரமம் அல்லது குடிலில் ஓராண்டுக்கு அமர்ந்திருந்து பேசுவதை விட இவ்விடம் மிகப் பொருத்தமாக இருந்தது என்று பின்னாளில் இவர் குறிப்பிடுகிறார். பிரித்தானிய அரசின் சீற்றம் விளைவித்த ஒரே முடிவு என்னவெனில் நான் கடவுளைக் கண்டேன் என்று அரவிந்தர் குறிப்பிட்டார்.

முக்கியக் கைதிகள் சிலர்
-----------------------

* சுபாஷ் சந்திர போஸ்
* காமராசர்
* பிதான் சந்திர ராய்
* சாரு மசூம்தார்
* பிரமோத் இரஞ்சன் சௌத்ரி
* டாக்டர் யேக் பிரிகெர்
* கக்கன்

மேற்கோள்கள்
-----------

1. ↑  "This jailhouse has a rich past". *Deccan Chronicle*. .
2. ↑  "Children die in copycat hangings". *BBC News*. 25 August 2004. .
3. ↑  "The Prison-Cell Of Alipore". Sri Aurobindo Society. 2010-11-30 அன்று மூலம் பரணிடப்பட்டது. 2015-12-21 அன்று பார்க்கப்பட்டது.

புற இணைப்புகள்
--------------

* Martyrs of Indian Freedom பரணிடப்பட்டது 2011-07-28 at the வந்தவழி இயந்திரம்
அனாவின் பள்ளிவாசல் வரைந்தவர் கே. மிஷின், 1902; அஷ்காபாத்தில் உள்ள நுண்கலை அருங்காட்சியகத்தில் உள்ளது.
**அனாவ்** ( *Anau* அல்லது *Annau*) என்பது துர்க்மெனிஸ்தானில் உள்ள ஒரு நகரம் ஆகும். இது அஹால் மாகாணத்தின் தலைநகரம் ஆகும். இது அசுகாபாத்தின் தென்கிழக்கில் 8. கி.மீ. தொலைவில் எம் 37 நெடுஞ்சாலையால் இணைக்கப்பட்டுள்ளது. 

*அனாவ்* என்பது பாரசீக *Âbe nav* (آب نو) பாரசீக மொழிச் சொல்லாகும். இதன் பொருள் "புதிய நீர்" என்பதாகும். 

2003 ஆம் ஆண்டில், நகரில் ஒரு புதிய விளையாடரங்கம் உருவாக்கபட்டது. 2005 ஆம் ஆண்டில் 'அக் புக்டே (வெள்ளை கோதுமை) அருங்காட்சியகம்' என்று அழைக்கப்படும் ஒரு அருங்காட்சியகம் உருவாக்கப்பட்டது.

தொல்லியல்
---------

 கழுகு, குரங்கு, தேவதை அகிய உருவங்கள் கொண்ட முத்திரை துர்க்மெனிஸ்தான் அல்லது வடகிழக்கு ஈரானில் கிடைத்தது. இது ஆரம்பகால வெண்கல யுகமான கிமு 2200-1800 காலகட்டத்தியது. இது அருங்காட்சியகம், பாஸ்டனில் உள்ளது.
தெற்கு துர்க்மெனிஸ்தானின் கலாச்சார வரிசையில் புதிய கற்கால ஜீதுன் கலாச்சாரத்தைத் தொடர்ந்து, சால்கோலிதிக் அனாவ் கலாச்சாரம் கிமு 4500 க்கு முற்பட்ட காலத்தில் நிலவியது. 

1990 மற்றும் 2000 களில் துர்க்மென்-அமெரிக்க கூட்டு தொல்லியல் ஆய்வு மூலம் அனாவ் அகழப்பட்டது. 

அனாவ் பண்டைய பட்டுச் சாலையில் ஒரு தங்குமிடமாக இருந்தது. நன்றாக வர்ணம் பூசப்பட்ட மட்பாண்டங்கள் இங்கே கிடைக்கபெற்றன.

குறிப்புகள்
-----------

1. ↑  Population census 2017 பரணிடப்பட்டது 2012-01-18 at the வந்தவழி இயந்திரம், *Demoscope Weekly*, No. 359-360, 1–18 January 2009 (search for Туркменская ССР) (in உருசிய மொழி)
2. ↑  Picture of Museum, at the site where the earliest settlement was located - pinterest.com
3. ↑  Kurbanov, Aydogdy (2018-09-14). "A brief history of archaeological research in Turkmenistan from the beginning of the 20th century until the present". *ArchéOrient-Le Blog* (பிரெஞ்சு). 2020-05-23 அன்று பார்க்கப்பட்டது.
4. ↑  AYDOGDY KURBANOV (2018), A brief history of archaeological research in Turkmenistan from the beginning of the 20th century until the present.
**அனிதா அசோக் டத்தர்** (Anita Ashok Datar ) என்பவர் இந்திய வம்சாவளியைச் சேர்ந்த அமெரிக்கப் பெண்மணி. உலகின் வறிய, பின் தங்கிய நாடுகளில் 18 ஆண்டுகளாகப் பயணம் செய்து அந்நாட்டு மக்களின் சுகாதாரம், கல்வி ஆகிய தளங்களில் பணியாற்றியவர்.

பின்புலமும் பணிகளும்
--------------------

அனிதாவின் தந்தை மகாராட்டிர மாநிலம் புனேயைச் சேர்ந்தவர். தாய் மும்பையைச் சேர்ந்தவர். 1960 களில் அவர்கள் அமெரிக்காவில் குடியேறினார்கள். எனவே அனிதா அமெரிக்காவில் பிறந்தார். நியூ ஜெர்சியில் வளர்ந்த அனிதா தம் மகனுடன் வசித்து வந்தார். பன்னாட்டு நிறுவனமான பல்லாடியம் என்னும் பெருங் குழுமத்தில் பணியாற்றினார். எத்தியோப்பியா, கென்யா, நைசீரியா, தெற்கு சூடான், தான்சானியா, சாம்பியா, கவுதமாலா, கயானா, வங்கதேயம், இந்தியா போன்ற நாடுகளில் பயணம் செய்து அங்குள்ள மக்களின் உடல் நலம், கல்வி நிலைகள் பற்றி நேரடியாக அறிந்து உதவிகள் செய்தார். குடும்பக் கட்டுப்பாடு, எச்.ஐ.வி. நோய்கள் பற்றிய விழிப்புணர்வுப் பிரச்சாரம் செய்தார்.

இறப்பு
------

அய். எஸ். வன்முறையாளர்கள் மாலி என்னும் ஊரில் ஒரு விடுதியில் தாக்குதல் நடத்தியபோது இருபது பேர் கொல்லப்பட்டார்கள். அந்தத் தாக்குதலில் பலியானவர்களில் அனிதா அசோக் டத்தரும் ஒருவர். இக் கொடூரம் உலக அரங்கில் பெரும் அதிர்வை ஏற்படுத்தியது

வெளி இணைப்புகள்
---------------

* 
*
**அனிதா பால்துரை** (*Anitha Pauldurai*) (பிறப்பு 22 ஜூன் 1985, சென்னை , தமிழ்நாடு) இந்திய மகளிர் தேசிய கூடைப்பந்தாட்ட வீரர் மற்றும் இந்திய கூடைப்பந்தாட்ட அணியின் தலைவராவார். அனிதா எட்டு ஆசிய கூடைப்பந்து கூட்டமைப்பு *(ஏபிசி)* *சாம்பியன்ஷிப்* போட்டிகளில் விளையாடிய முதல் இந்தியப் பெண்மணி ஆவார். இவர், பிரசாந்தி சிங்குடன் சேர்ந்து முதல் நான்கு *ஏ (கிரேடு: எலைட்)* இடங்களில் முதலிடம் வகிக்கும் முதல் இந்திய கூடைப்பந்தாட்ட வீரர்களில் ஒருவராக உள்ளார்.

போட்டிகள்
---------

2012 ஆம் ஆண்டு ஆகஸ்ட் மாதத்தில் தாய்லாந்தில் சர்வதேச தொழில்சார் *லீக்* போட்டிக்காக தேர்ந்தெடுக்கப்பட்டார். ஆனிதா ஆசிய *சாம்பியன்ஷிப்,* *காமன்வெல்த்* விளையாட்டு 2006 மற்றும் ஆசிய விளையாட்டு 2010 போன்ற பெரிய போட்டிகள் உட்பட பல சர்வதேச போட்டிகளில் விளையாடியுள்ளார்.

பதக்கங்கள்
----------

அனிதா பால்துரை 2013இல் *தோகா*வில் நடைபெற்ற, முதல் மூன்று ஃபிபா ஆசிய கூடைப்பந்து *சாம்பியன்ஷிப்* போட்டிகளில் பங்குபெற்று, தங்கப்பதக்கம் வென்றார். இவர், 2012இல், சீனாவின் *ஹையானில்* நடைபெற்ற 3 வது ஆசிய கடற்கரை விளையாட்டுகளில் பங்குபெற்று, தங்கப்பதக்கம் பெற்றார். 2011இல் இலங்கையில் நடைபெற்ற தெற்காசிய கடற்கரை ஆட்டங்களில் அணியின் தலைவராக பங்குபெற்று தங்கப்பதக்கம் பெற்றார். 2009இல் வியட்நாமில் ஆசிய விளையாட்டுப் போட்டிகளில் பங்கேற்று வெள்ளிப் பதக்கம் பெற்றார். அனிதா, தேசிய விளையாட்டுகளில் 10 தங்கப் பதக்கத்தையும், 2 வெண்கலப் பதக்கத்தையும் வென்றுள்ளார் மற்றும் *ஃபெடரேஷன்* கோப்பை, *ஜூனியர் மற்றும் யூத் நேஷனைல்* 11 பதக்கங்களையும் வென்றுள்ளார்.

தனிப்பட்ட வாழ்க்கை
------------------

சென்னை குடியிருப்பாளரான அனிதா பால்துரை, தனது 11வது வயதில் கூடைப்பந்து விளையாடத் தொடங்கினார். ஆனால் ஆரம்பத்தில், "தான் இவ்விளையாட்டின் ரசிகர் அல்ல" என்பதை ஒப்புக்கொள்கிறார். தான் ஆரம்பத்தில் கைப்பந்து மற்றும் தடகள விளையாட்டுகளை அதிகமாக விளையாடியதாகவும், பள்ளியில் படிக்கும்போது, கூடைப்பந்து பயிற்சியாளர், இந்த விளையாட்டை முயற்சி செய்து பார்க்க பரிந்துரைத்ததாகவும் தெரிவித்துள்ளார். கூடைப்பந்து விளையாட ஆரம்பித்ததும், அதில் அதிக ஆர்வம் ஏற்பட்டதாகவும் கூறியுள்ளார். இவர், சென்னைப் பல்கலைக்கழகத்தில் வணிகவியலில் பட்டம் பெற்றுள்ளார். மேலும் அண்ணாமலை பல்கலைக் கழகத்திலிருந்து முதுநிலை வணிக நிர்வாகம் பட்டம் பெற்றுள்ளார். இவர் தெற்கு ரயில்வேயில் 2003இல் சேர்ந்தார், தற்போது தலைமை பயணச்சீட்டு கண்காணிப்பாளராக பணிபுரிகிறார்.

விருதுகள்
---------

அனிதாவிற்கு 2021ஆம் ஆண்டிற்கான இந்திய அரசின் உயரிய விருதான பத்மஸ்ரீ விருது வழங்கப்பட்டுள்ளது.

குறிப்புகள்
-----------

1. ↑  "Geethu Anna Jose and Anitha Paul Durai played in Thailand professional basketball league". 2012-08-18. .
2. ↑  "I love playing for Tamil Nadu: Anitha". 2013-02-02. .
3. ↑
மொழியியல் உருவியத்தில், **எழுவாய்-செயப்படுபொருள்-பயனிலை** என்பது ஒரு வகை வாக்கிய அமைப்பைக் குறிக்கும். இந்த வாக்கிய அமைப்பில் எழுவாய் முதலாகவும், செயப்படுபொருள் இரண்டாவதாகவும் பயனிலை மூன்றாவதாகவும் அமையும். *கண்ணன் வீட்டுக்கு போகிறான்* என்ற வடிவம் இந்த வகையைச் சார்ந்தது. இயற்கை மொழிகளைப் பொறுத்தவரை இதுவே மிக அதிக மொழிகளிற் காணப்படும் சொல் ஒழுங்கு ஆகும்.

எ.செ.ப மொழிகள்
--------------


| சொல்ஒழுங்கு | தமிழ்ஒப்புமை | மொழிகளின்வீதம் | எ.காமொழிகள் |
| --- | --- | --- | --- |
| எ.செ.ப | "அனுமன் சீதையை கண்டான்." | 45% | 45  | பஷ்தூ, இலத்தீன், சப்பானியம், ஆப்பிரிக்கானாசு |
| எ.ப.செ | "அனுமன் கண்டான் சீதையை." | 42% | 42  | ஆங்கிலம், அவுசா, மாண்டரின், உருசியம் |
| ப.எ.செ | "கண்டான் அனுமன் சீதையை." | 9% | 9  | விவிலிய எபிரேயம், ஐரியம், பிலிப்பினோ, துவாரெக் |
| ப.செ.எ | "கண்டான் சீதையை அனுமன்." | 3% | 3  | மலகாசி, பவுரே |
| செ.ப.எ | "சீதையை கண்டான் அனுமன்." | 1% | 1  | அப்பாலை?, இக்சுக்காரியானா? |
| செ.எ.ப | "சீதையை அனுமன் கண்டான்." | 0% |  | வராவோ |

உலக மொழிகளிலுள்ள சொல் ஒழுங்கின் அலையெண் பரம்பல்  
1980ல் ரஸ்செல் எஸ். தொம்லின் என்பவரால் அளவிடப்பட்டது.

அயினு, அக்காடியம், அம்காரிக்கு, ஆர்மீனியம், அசாமியம், அய்மாரா, அசர்பைசானி, பாசுக்கு, வங்காளம், பர்மியம், புருசாக்கி, டோகோன் மொழிகள், எலமைட்டு, பண்டைக் கிரேக்கம், இந்தி, இட்டைட்டு, ஹோப்பி, அங்கேரியம், இஜோயிட் மொழிகள், இட்டெல்மென், சப்பானியம், கசாக்கு, கொரியம், குர்டியம், செவ்வியல் இலத்தீன், மாஞ்சு, மாண்டே மொழிகள், மராத்தி, மங்கோலியம், நவாசோ, நேபாளி, நேவாரி, நிவ்கு, நொபீன், பாளி, பாசுத்து, பாரசீகம், பஞ்சாபி, குவெச்சுவா, சமசுக்கிருதம், செனூபோ மொழிகள், செரி, சிசிலியம், சிந்தி, சிங்களம், மேலும் பெரும்பாலான இந்திய-ஈரானிய மொழிகள், சோமாலியும் ஏறத்தாழ எல்லா குசிட்டிக்கு மொழிகளும், சுமேரியம், தகாலாக், திபேத்தியமும் பிற திபேத்தோ பர்மிய மொழிகளும், கன்னடம், மலையாளம், தமிழ், தெலுங்கு என்பன உட்பட்ட திராவிட மொழிகள், திக்ரின்யா, துருக்கிய மொழிகள், துருக்கியம், உருது, உசுபெக்கு, யுக்காகிர், காக்கேசிய மொழிகள் என உலகம் முழுவதும் ஏராளமான மொழிகள் எ.செ.ப வாக்கிய அமைப்புக்கொண்ட மொழிகள்.

இவற்றையும் பார்க்கவும்
----------------------

* மொழியியல் உருவியம்
* எழுவாய்-பயனிலை-செயப்படுபொருள் (எ.ப.செ)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-எழுவாய்-பயனிலை (செ.எ.ப)
* செயப்படுபொருள்-பயனிலை-எழுவாய் (செ.ப.எ)

மேற்கோள்கள்
-----------

1. ↑  Introducing English Linguistics International Student Edition by Charles F. Meyer
2. ↑  Russell Tomlin, "Basic Word Order: Functional Principles", Croom Helm, London, 1986, page 22
**எவிங்கைட்டு** *(Ewingite)* என்பது Mg8Ca8(UO2)24(CO3)30O4(OH)12•138H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். செக் குடியரசின் பிளாவ்னோ சுரங்கத்திலுள்ள செக் குடியரசின் அறிவியல் கல்வி கழகத்தில் இடம்பெற்றுள்ள இயற்பியல் நிறுவனத்தைச் சேர்ந்த யாகூப் பிளாசில் இக்கனிமத்தைக் கண்டுபிடித்தார். பூமியில் கட்டமைப்பு ரீதியாக மிகவும் சிக்கலாக அறியப்பட்டுள்ள கனிமம் இதுவென்று நோட்ரே தேம் பல்கலைக்கழகத்தின் டிராவிசு ஓல்டு மற்றும் சகாக்கள் எவிங்கைட்டைக் குறித்து விவரித்தனர். அமெரிக்காவின் சிடான்போர்டு பல்கலைக்கழகத்தைச் சேர்ந்த புவி அறிவியல் பேராசிரியர் உரோத்னெ சி எவிங்கு நினைவாக இக்கனிமத்திற்கு எவிங்கைட்டு என்று பெயரிடப்பட்டது.

இக்கனிமம் மிகவும் அரிதானதாகும். ஏனெனில் இதன் pH அளவும் இதை உருவாக்க தேவைப்படும் கூட்டமைவு வரம்பும் மிகக்குறுகியவையாகும். இந்நிபந்தனைகள் பிளாவ்னோ சுரங்கத்தில் மட்டுமே நிகழ்கின்றன. சுரங்கத்தின் ஈரப்பதமான சூழலில் நிகழும் யுரேனியம் ஆக்சிஜனேற்றம் மூலம் எவிங்கைட்டு உருவாகிறது.

இராபிட்டைட்டு, சுவார்ட்சைட்டு, அல்பிரக்டுகிரௌபைட்டு போன்ற கனிமங்களின் வேதிப் பண்புகளுடன் எவிங்கைட்டின் பண்புகள் ஒத்துள்ளன.

லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் சேகரித்து வைக்கப்பட்டுள்ள கனிமவியல் பொருட்களில் எவிங்கைட்டின் மாதிரி இடம்பெற்றுள்ளது.

தோற்றம்
-------

செக் குடியரசின் மேற்கு பகுதியிலுள்ள பொகிமியாவில் இடம்பெற்றுள்ள கார்லோவி வேரி மண்டலத்தின் பிளாவ்னோ சுரங்கத்தில் எவிங்கைட்டு கிடைக்கிறது.

மேற்கோள்கள்
-----------

1. 1 2  "Ewingite: Ewingite mineral information and data". *www.mindat.org*. 2017-09-04 அன்று பார்க்கப்பட்டது.
2. 1 2 3  "New Mineral Listing | Carbon Mineral Challenge". *mineralchallenge.net* (ஆங்கிலம்). 2017-09-05 அன்று மூலம் பரணிடப்பட்டது. 2017-09-04 அன்று பார்க்கப்பட்டது.
**ரிச்மண்ட் கல்லூரி** *(Richmond College*) தென் மாகாணம், காலி மாவட்டம் காலி நகரில் அமைந்துள்ள முன்னணி ஆண்கள் பாடசாலைகளில் ஒன்றான இதுவொரு தேசியப் பாடசாலை யாகும்.

இலங்கையில் 150 ஆண்டுகளுக்கு மேல் பழைமையான இப்பாடசாலை வெஸ்லியன் மிசனரியால் சூன் 29 1814ம் ஆண்டில் ஆரம்பிக்கப்பட்டது. அப்போது வெஸ்லியன் மிசனரி பாடசாலையெனவும், 1876ம் ஆண்டு காலி உயர்தரப் பாடசாலையெனவும் அழைக்கப்பட்டது. 1882ம் ஆண்டிலிருந்தே ரிச்மண்ட் கல்லூரி என அழைக்கப்பட்டது. 1962ம் ஆண்டில் இப்பாடசாலை அரசாங்கப் பாடசாலையாகவும், 1986ம் ஆண்டில் தேசிய பாடசாலையாகவும் மாற்றம் பெற்றது.

 கல்லூரியின் முகப்புத் தோற்றம்
இப்பாடசாலையில் முதல் அதிபராக வண. பென்ஜமின் குலோக் என்பவர் பணியாற்றியுள்ளார். இப்பாடசாலையின் தற்போதைய அதிபர் இ.எம்.எஸ். ஏக்கநாயக்க என்பவராவார்.

இலங்கையின் தற்போதைய சனாதிபதி மகிந்த ராசபக்ச, தற்போதைய சபாநாயகர் சமல் ராஜபக்ச இலங்கையின் முன்னால் பிரதமர் டபிள்யூ. தகநாயக்கா இலங்கையின் இலவசக் கல்வியின் தந்தை என அழைக்கப்படும் முன்னால் கல்வியமைச்சர் சி. டபிள்யூ. டபிள்யூ. கன்னங்கரா இலங்கையின் முன்னால் உயர்நீதி மன்ற பிரதம நீதியரசர் (1991) ஜீ.பீ.எஸ்.டி சில்வா போன்றோர் இப்பாடசாலையில் கற்று இலங்கையில் முன்னனியில் திகழும் சிலராவார்.

வெளியிணைப்புக்கள்
-----------------

* ரிச்மண்ட் கல்லூரி (இலங்கை)
* ரிச்மண்ட் கல்லூரி (இலங்கை) பரணிடப்பட்டது 2012-02-25 at the வந்தவழி இயந்திரம்
**எஸ்-400** என்பது உருசியாவால் உருவாக்கப்பட்ட ஒரு ஏவுகணை அமைப்பு ஆகும். இது தரையில் இருந்து பாய்ந்து வானில் உள்ள இலக்குகளை அழிக்கக்கூடியதாகும். இது 1990களில் உருவாக்கப்பட்டது.

இது முதன்முதலில் ஏப்ரல் 28, 2007 அன்று பயன்பாட்டுக்கு வந்தது. இந்த ஏவுகணை அமைப்பை வாங்குவதற்கு உருசிய அரசாங்கத்துடன் ஒப்பந்தம் செய்த முதல் நாடு இந்தியாவாகும். அதன்பிறகு சவுதி அரேபியா, துருக்கி, பெலாரஸ் மற்றும் செர்பியா ஆகிய நாடுகளும் இந்த அமைப்பை வாங்குவதற்காக முயற்சிகளை மேற்கொண்டுள்ளன.

2017 ஆம் ஆண்டு *தி எக்கனாமிஸ்ட்* பத்திரிகையானது S-400 அமைப்பை "தற்போது தயாரிக்கப்படும் வான் பாதுகாப்பு அமைப்புகளிலேயே ஒரு சிறந்த அமைப்புகளில் ஒன்றாகும்" என குறிப்பிட்டது.

உசாத்துணை
---------

1. ↑  Bryen, Stephen (17 October 2017). "Russia's S-400 Is a Game Changer in the Middle East (and America Should Worry)". 19 October 2017 அன்று மூலதளத்திலிருந்து பரணிடப்பட்டது எடுக்கப்பட்டது. 19 October 2017 அன்று பார்க்கப்பட்டது.
2. ↑  "Serbia and S400". *tass*. 6 November 2019.
3. ↑  "Why China wants Russian S-400 missile defence system?". *International Insider*. 24 March 2020. 9 டிசம்பர் 2020 அன்று மூலம் பரணிடப்பட்டது. 9 டிசம்பர் 2021 அன்று பார்க்கப்பட்டது.
4. ↑  "Turkey and Russia cosy up over missiles". *The Economist*. 4 May 2017. .
*பாம்பிக்ஸ் மோரி*பட்டுப்பூச்சியில் பல இனங்கள் காணப்படுகின்றன.இவை பிறப்பிடத்தை அடிப்படையாகக் கொண்டு ஜப்பானிய, சீன, ஐரோப்பிய மற்றும் இந்திய இனங்கள் என வகைப்படுத்தப்பட்டுள்ளன.

**ஜப்பானிய இனங்கள்**

இவை ஒரு சந்ததி மற்றும் இரு சந்ததி இனங்களாகும்.இவ்வினத்தின் கூடு நிலக்கடலை விதையின் வடிவத்தைக் கொண்டது. கூடுகள் பொதுவாக வெண்ணிறத்திலும், சில சமயங்களில் மஞ்சள் நிறத்திலும் கட்டப்படும். இவை நீண்ட புழுப்பருவத்தைக் கொண்டவை. இவ்வினத்தின் புழுக்கள் உணவை மெதுவாக உண்ணும் தன்மையுடையவை.இவற்றின் இழைகள் தடிமனாகவும், குட்டையாகவும் இருக்கும். ஜப்பானிய இனங்கள் மோசமான சூழ்நிலையிலும் வளரக்கூடியவை. இவை அதிகமான இரட்டைக்கூடுகளை கட்டும் தன்மையுடையவை.

**சீன இனங்கள்**

ஒரு சந்ததி,இரு சந்ததி மற்றும் பல சந்ததி இனங்கள் உள்ளன. கூடுகள் முட்டை வடிவத்திலும், வெண்மை மற்றும் பொன் மஞ்சள் நிறத்திலும் காணப்படும்.இழைகள் மெலிந்தும், நீளமாகவும் இருக்கும். அதிக வெப்பத்தில் புழுக்கள் வேகமாகவும் வீரியமாகவும் வளரக்கூடியவை.அதிக ஈரப்பதத்தில் சோர்வுற்றுக் காணப்படும். இலைகள் வேகமாக உண்ணப்படும்.

**ஐரோப்பிய இனங்கள்**

ஒரு சந்ததி இனம் மட்டும் காணப்படுகிறது. முட்டைகள் பெரிதாகவும்,அதிக எடை கொண்டதாகவும் இருக்கும். கூடுகள் நீளமாகவும், நீள்வட்டமாகவும், சிறிய குறுக்கத்துடனும் காணப்படும். கூடுகள் வெண்மை மற்றும் மஞ்சள் நிறத்தில் காணப்படும். இழை நீளமாகவும்,அதிக நூற்புத்திறன் உள்ளதாகவும் இருக்கும். புழுக்கள் மல்பெர்ரி இலைகளை அதி வேகமாக தின்னக்குடியவை.ஐந்தாவது தோலுரிப்பு இடைப்பருவம் நீண்டிருக்கும். அதிக வெப்பத்திலும், அதிக ஈரப்பதத்திலும் வளர்ச்சி குன்றிக் காணப்படும்.

**இந்திய இனங்கள்**

இவை பல சந்ததி இனங்களாகும். இவற்றின் வாழ்நாள் குறைவாக இருக்கும். ஆனால்,இவை அதிக வெப்பத்தையும், அதிக ஈரப்பதத்தையும் தாங்கி வளரக்கூடியவை. புழுக்களும், கூடுகளும் சிறியவையாக இருக்கும். இவை பச்சை மற்றும் மஞ்சள் அல்லது வெண்ணிறத்துடனும்,நூற்புக்கதிர் வடிவிலும் தோற்றமளிக்கும். கூடுகள் நீளம் குறைந்த, மெல்லிய இழைகளைக் கொண்டவை.

**மேற்கோள்**


1. ↑  Dhote A K,1990. Silkworm Biology and Rearing, Sericulture-Insructional-cum-Practical Manual Volume II. NCERT Publications, p: 10-11.
**எழூஉப்பன்றி நாகன் குமரனார்** சங்ககாலப் புலவர்களில் ஒருவர். அவரது பாடல்களாக சங்கநூல் தொகுப்பில் இரண்டு பாடல்கள் உள்ளன. அவை இரண்டும் அகநானூற்றில் 138, 240 எண்ணிட்ட பாடல்களாக அமைந்துள்ளன.

பெருங்கோழியூர், குறுங்கோழியூர் ஆகிய ஊரின் பெயர்கள் கோழியின் பெயர் கொண்டு அமைந்திருந்தன. அதுபோலப் பன்றியின் பெயர்கொண்டு அமைந்த ஊர் பன்றியூர். எழூஉ என்னும் சொல் கோட்டைக் கதவை அடைக்கும் தாழ்ப்பாளையும், உழும் கலப்பையிலுள்ள மேழியையும் குறிக்கும். பன்றியின் பல் கலப்பையில் உள்ள எழூஉவைப் போல இருக்கும். இந்த வகையில் இந்தப் புலவரது ஊரின் பெயர் அமைந்துள்ளது.

மலையைக் குறிக்கும் சொற்களில் ஒன்று நாகம். இந்த வகையில் நாகன் என்னும் பெயர் மலைவாழ் மகனைக் குறிக்கும். குமரனார் என்பது புலவர் பெயர். இது முருகக் கடவுள் பெயர்களில் ஒன்று என்பதை நுனைவுகூரலாம்.

பாடல் தரும் செய்திகள்
---------------------

### அகநானூறு 138

அவன் அவளுக்காக வீட்டுக்கு வெளிப்புறத்தில் காத்திருக்கிறான். அவள் தன் தோழியிம் சொல்வது போல அவன் கேட்கும்படி தன் வீட்டு நிலைமையைப் பேசுகிறாள். அவள் அவனை நினைத்தாளாம். கண்ணில் பனி படர்ந்ததாம். அதைப் பார்த்துவிட்ட அவளது தாய் குறி சொல்லிப் பேயோட்டும் வேலனிடம் சென்று முருகாற்றுப்படுத்த ஏற்பாடு செய்தாளாம். இவளோ அவன் வரும் வழியிலுள்ள இடர்பாடுகளையே எண்ணிக் கலங்கிக்கொண்டிருக்கிறாளாம். ( அவன் திருமணம் செய்துகொண்டு தன்னை அடையவேண்டும் என்பது அவள் இதனால் வெளிப்படுத்தும் கருத்து)

முருகாற்றுப்படுத்துதல்; (சாமியாடும் வேலனை முருகன் என்றனர்) தாய் மேளதாளத்துடன் சென்று, முரகனை வணங்கு, அவனை மனைக்குக் கொண்டுவந்தாள். அவன் முருகனின் கடம்பமரத்தையும், அவன் ஏறும் களிற்றையும் பாடினான். இலையோடு தொடுத்த பூமாலையை அணிந்துகொண்டு நாள்தோறும் என்முன் ஆடினான்.

(குற்றாலம்) தென்னன் என்னும் பாண்டியனின் பொதியமலையின் உச்சியிலிருந்து வீழும் அருவி முழங்குவது போலப் பெருமுழக்கத்துடன் சென்று தாய் முருகனை மனைக்கு அழைத்துவந்தாள். நாள்தோறும் மனையில் அந்த அருவி போல இனிய இசை முழங்கிற்று. (இங்குக் கூறப்படும் அருவி குற்றாலம் ஆகும். மதுரைக்காஞ்சியிலும் குற்றாலம் பேசப்படுகிறது.)

### அகநானூறு 240

அவள் மீனவர் மகள். அவளை அடைய அவன் இரவில் வந்தான். தோழி அவனை நாளைக்குப் பகலில் வா என்கிறாள். மீனவ மகளின் தந்தை விடியலிலேயே மீன் பிடிக்கச் சென்றுவிடுவானாம். தாய் மீன்பிடிக்கச் சென்றவன் நலமுடன் மீளவேண்டும் என்று பனித்துறையில் இருக்கும் தெய்வத்தைப் பேணச் சென்றுவிடுவாளாம். அது தன் தலைவி தனிமையில் இருக்கும் நேரம் என்கிறாள் தோழி.
**இராகவேந்திர சிங் சவுகான்** (*Raghvendra Singh Chauhan*)(பிறப்பு திசம்பர் 24, 1959 ) என்பவர் இந்திய நீதிபதி ஆவார். இவர் தற்போது, உத்தராகண்டு உயர் நீதிமன்றத்தின் தலைமை நீதிபதியாக உள்ளார். இவர் தெலுங்கானா உயர்நீதிமன்றத்தின் முன்னாள் தலைமை நீதிபதி ஆவார். தெலுங்கானா உயர் நீதிமன்றத்தின் தற்காலிக தலைமை நீதிபதியாகவும் பணியாற்றியுள்ளார்.

நீதிபதி பணி
-----------

சவுகான் 1959ஆம் ஆண்டு திசம்பர் மாதம் 24ஆம் நாள் பிறந்தார். இவர் பி. ஏ. எல். எல். பி. பட்டங்கள் பெற்றுள்ளார். 1983 நவம்பர் 13 அன்று இராஜஸ்தான் உயர் நீதிமன்றத்தில் வழக்கறிஞராகத் தனது பணியைத் தொடங்கினார். குற்றவியல் மற்றும் சேவை விடயங்கள் இவரது சிறப்புத் துறை உள்ளது.

இவர் 13 ஜூன் 2005 அன்று இராஜஸ்தான் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர், ஜனவரி 24.2008 அன்று நிரந்தர நீதிபதியாகப் பதவி உயர்வு பெற்றார். 2015 மார்ச் 10 அன்று கர்நாடக உயர் நீதிமன்ற நீதிபதியாக பணியிட மாறுதல் பெற்றார். மீண்டும் 8 நவம்பர் 2018 அன்று தெலுங்காணா உயர் நீதிமன்ற நீதிபதியாக மாற்றப்பட்டார்.

சவுகான், ஏப்ரல் 3, 2019 அன்று தெலுங்காணா உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். பின்னர் 22 ஜூன் 2019 அன்று, தெலுங்காணா உயர் நீதிமன்றத்தின் தலைமை நீதிபதியாக நியமிக்கப்பட்டார்.

உத்தராகண்டு உயர்நீதிமன்றத்தின் தலைமை நீதிபதியாக 31 டிசம்பர் 2020 அன்று நியமிக்கப்பட்ட சவுகான், ஜனவரி 7, 2021 அன்று பதவியேற்றார்.

மேற்கோள்கள்
-----------

1. ↑  "Raghvendra Singh Chauhan to take over as ACJ of Telangana HC". *Bar & Bench*. 2019-03-28. 2019-04-09 அன்று பார்க்கப்பட்டது.
2. ↑  "Telangana high court bids farewell to its first Chief Justice - Times of India". *The Times of India*. 2019-04-09 அன்று பார்க்கப்பட்டது.
சிவ் கேரா
**சிவ் கேரா** (Shiv Khera) என்பவர் இந்தியாவில் பிகாரில் பிறந்த நூலாசிரியர், வணிக ஆலோசகர், மற்றும் 'தன்முன்னேற்றம்' குறித்து ஊக்குவிக்கும் சொற்பொழிவாளர் ஆவார். பதினான்கு நூல்கள் எழுதியுள்ளார்.

வாழ்க்கைக் குறிப்பு
-------------------

ஒவ்வொருவர் அகத்திலும் உறைந்து கிடக்கும் ஆற்றலைக் கண்டுணர்ந்து அதனை வளர்த்தெடுக்கவேண்டும் என்றும், அதற்கான உத்திகளை விரிவாக எடுத்துக் காட்டியும் உலக அளவில் பயிற்சி அளித்து வருகிறார்.

1998 இல் சிவ் கேரா 'நீங்கள் வெல்ல முடியும்' என்னும் நூலை ஆங்கிலத்தில் எழுதி வெளியிட்டார். அந்நூல் பல இலக்கம் படிகள் விற்பனையானது. பிற மொழிகளிலும் அந்த நூல் மொழி பெயர்க்கப்பட்டு வெளிவந்தது.

லிவிங் வித் ஆனர், பிரீடம் ஈஸ் நாட் பிரீ என்ற நூல்களையும் சிவ் கேரா எழுதினார்.

உலக நாடுகளுக்குப் பயணம் செய்து பெரும் வணிக நிறுவன அதிகாரிகளுக்கும் தொழில் முனைவோருக்கும் தன் முன்னேற்றம் பற்றிய பயிற்சிப் பட்டறைகள் நடத்தினார்.

லுப்தான்சா, ஜான்சன் அண்டு ஜான்சன், பென்ஸ், நெஸ்லே, சிட்டி குரூப் போன்ற பெரும் குழுமங்கள் சிவ் கேராவின் வாடிக்கையாளர்கள் ஆவர்.

அரசியல் நுழைவு
--------------

இந்தியாவில் சாதி வாரி ஒதுக்கீடு கூடாது என்னும் கொள்கை அடிப்படையில் பாரதிய ராசுட்ரவாடி கட்சி ஒன்றைத் தொடங்கினார்.html

2004 இல் தெற்குத் தில்லி தொகுதியிலிருந்து தேர்தலில் போட்டியிட்டார். ஆனால் தோல்வியடைந்தார். அது போல 2009 பொதுத் தேர்தலிலும் போட்டியிட்டுத் தோற்றார்.

பொதுநல வழக்குகளை உச்சநீதி மன்றத்தில் தொடுத்தார்.

பெற்ற சிறப்புகள்
----------------

ரவுண்ட் டேபிள் பவுண்டசன் என்ற அமைப்பின் விளம்பரத் தூதராக இருந்தார்.

ரோட்டரி இன்டர்நேசனல், லையன்சு இண்டர்நேசனல் போன்ற அமைப்புகள் சிவ் கேராவைக் கவுரதவித்தன.

மேற்கோள்
--------

1. ↑
2. ↑
இப்பொழுது சோனி கட்டிடம் எனப்படும், AT&T கட்டிடம், பிலிப் ஜான்சனால் வடிவமைக்கப்பட்டது.
**பிலிப் கோர்ட்டலியோ ஜான்சன்** (*Philip Cortelyou Johnson*) என்னும் முழுப் பெயர் கொண்ட **பிலிப் ஜான்சன்** (ஜூலை 8, 1906– ஜனவரி 25, 2005) அமெரிக்காவின் செல்வாக்கு மிக்க கட்டிடக்கலைஞர்களில் ஒருவராவார். தடித்த சட்டம் போட்ட மூக்குக் கண்ணாடி அணிந்த இவர், பல பத்தாண்டுகளாக அமெரிக்கக் கட்டிடக்கலைத் துறையில் மிகக் கூடுதலாக அறியப்பட்ட ஒருவராக விளங்கினார்.

1930 ஆம் ஆண்டில், நவீன கலை அருங்காட்சியகத்தில், கட்டிடக்கலைக்கும், வடிவமைப்புக்குமான பிரிவைத் தொடங்கினார். பின்னர் 1978 இல் இதன் நம்பிக்கைப் பொறுப்பாளராக (*trustee*), இவருக்கு அமெரிக்கக் கட்டிடக்கலைஞர் சங்கத்தின் தங்கப் பதக்கம் வழங்கப்பட்டது. 1979 இல் இவருக்கு முதலாவது கட்டிடக்கலைக்கான பிரிட்ஸ்கர் பரிசும் வழங்கப்பட்டது.

இளமைக் காலம்
------------

ஜான்சன் ஓஹியோவிலுள்ள கிளீவ்லாந்தில் பிறந்தார். இவர் நியூ யார்க், டர்ரிடவுனில் உள்ள ஹாக்லி பாடசாலையில் கல்வி கற்றார். பின்னர் ஹார்வார்ட் பல்கலைக்கழகத்தில், வரலாறும், தத்துவமும் பயின்றார். ஜான்சன் பல முறை ஐரோப்பிய நாடுகளுக்கு மேற்கொண்ட நீண்ட பயணங்களினால் அடிக்கடி அவரது படிப்பு தடைப்பட்டது. எனினும் இப்பயணங்கள் இவரது கல்வியில் முக்கிய திருப்பு முனையாக அமைந்தன. இவர் பார்த்தினன் போன்ற பல வரலாற்றுச் சின்னங்களுக்குச் சென்று பார்த்ததன் மூலம், கட்டிடக்கலை மீது அவரது ஆர்வம் வளர்ந்தது.

1928 ஆம் ஆண்டில் இவர், அக்காலத்தில், பார்சிலோனா கண்காட்சிக்கான ஜெர்மனியில் காட்சி மண்டபத்துக்கு வடிவமைப்புச் செய்து கொண்டிருந்த பௌஹவுசைச் சேர்ந்த கட்டிடக்கலைஞரான லுட்விக் மீஸ் வான் டெர் ரோவைச் சந்தித்தார். இந்தச் சந்திப்பு ஜான்சனுக்கு மிக முக்கியமாக அமைந்ததுடன், இவ்விருவருக்கிடையான, ஒத்துழைப்பு, போட்டி என்பவை கொண்ட ஒரு வாழ்நாள் முழுதும் தொடர்ந்த ஒரு தொடர்பின் அடிப்படையாகவும் அமைந்தது. மாணவன், தனது ஆசானை அடையாளம் கண்டுகொள்ள உதவிய சந்திப்பு அது.
ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை ஆண்களின் வழியில் கொண்டு வரும் உறவுமுறைக்குத் தந்தைவழி உறவு முறை என்று பெயர். இந்தத் தந்தைவழி உறவு முறையைக் கொண்டுள்ள சாதிகளில் பிறக்கும் குழந்தைகள் தந்தை-->மகன்-->மகனின் மகன்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தந்தையுடன் பிறந்தவர்கள் (அத்தை, சிற்றப்பா/பெரியப்பா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கிறார்கள்.

தந்தைவழி உறவு முறைச் சமூகங்கள்
------------------------------

தமிழகத்தில் பெரும்பான்மையான சமூகங்கள் தந்தைவழி உறவு முறைச் சமூகங்களாகவே இருக்கின்றன. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், ஆம்பநேரி மறவர்,கொண்டையங் கோட்டை மறவர் ஆப்பனாடு கொண்டையங் கோட்டை மறவர் போன்று தாய்வழி உறவு முறைகளைக் கடைப்பிடிக்கும் ஒரு சில சமூகங்களைத் தவிர அனைத்துச் சமூகங்களும் தந்தைவழி உறவு முறைகளையேக் கடைப்பிடித்து வருகின்றனர் என்பது குறிப்பிடத்தக்கது.

திருமண உறவுகள்
--------------

தந்தைவழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தந்தையும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்தவர்கள் மாற்றுப் பிரிவில் இருப்பதால், இந்தச் சமூகங்களில் பெண்ணிற்குத் தாய்மாமன்களையோ அல்லது தாய்மாமனின் மகன்களையோ மணம் முடிக்கும் வழக்கம் கடைப்பிடிக்கப்படுகிறது.
6°45′0″N 80°16′0.12″E﻿ / ﻿6.75000°N 80.2667000°E﻿ / 6.75000; 80.2667000

**கிரியெல்லை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு கிராமம் ஆகும்.கிரியெல்லை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான இரத்தினபுரி நகரத்தில் இருந்து மேற்குத் திசையில் அமைந்துள்ளது.

புவியியலும் காலநிலையும்
-----------------------

கிரியெல்லை சபரகமுவா குன்றுகள் என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 185 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு கிராமம் ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 30384 | 29369 | 111 | 884 | 6 | 0 | 14 |
| கிராமம் | 29254 | 29119 | 77 | 38 | 6 | 0 | 7 |
| தோட்டப்புறம் | 1130 | 250 | 34 | 846 | 0 | 0 | 0 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 30384 | 29316 | 847 | 19 | 129 | 71 | 2 |
| கிராமம் | 29254 | 29065 | 87 | 18 | 65 | 17 | 2 |
| தோட்டப்புறம் | 1130 | 251 | 760 | 1 | 64 | 54 | 0 |

கைத்தொழில்
----------

கிரியெல்லை பிரதேச செயளர்பிரிவு
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், பெருந்தோட்டங்களும் காணப்படுகிறது.எனினும் இலங்கையின் இரத்தினக்கல் படிவுகள் காணப்படும் பிரடேசத்தில் இது அமைந்துள்ளதால் இரத்தினக்கல் அகழ்வு மற்றும் அது சார் கைத்தொழில்கள் முக்கிய இடம் வகிக்கின்றது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை சபரகமுவா மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | இரத்தினபுரி |
| நகரசபைகள் | பலாங்கொடை | கேகாலை |
| சிறு நகரங்கள் | அயகம | இம்புல்பே | எகலியகொடை | எட்டியாந்தோட்டை | எம்பிலிபிட்டியா | எலபாத்தை | ஒபநாயக்கா | கரவனல்லை | கலவானை | காவத்தை | கித்துள்கலை | கிரியெல்லை | குருவிட்டை | கொடகவளை | கொலொன்னை | நிவித்திகலை | பெல்மதுளை | வெளிகேபொலை |
மெய்க்கருவுயிரி 

***மாண்டிடாக்டைலஸ் சார்லோட்டீ*** (***Mantidactylus charlotteae)*** என்பது மாண்டெலிடே குடும்பத்தினைச் சார்ந்த தவளை வகைகளுள் ஒன்று. இந்தவளையானது மடகாஸ்கர் பகுதியில் மட்டுமே காணக்கூடியது. இது மடகாஸ்கர் நாட்டில் மரோஜிஜி பகுதிக்கும் அந்தோகெகெஇலாவின் தெற்கு பகுதிக்கும் இடைப்பட்ட கடலோர மழைக் காடுகளில் காணப்படுகிறது.

விளக்கம்
--------

ஆண் தவளையானது 22–26 mm (0.87–1.02 அங்) என்ற அளவிலும், பெண் தவளையானது 26–32 mm (1.0–1.3 அங்) அளவிலும் உள்ளன. உடலானது ஒப்பீட்டு அளவில் குறுகியதாகக் காணப்படும். தலையானது நீளமானதாகவும் குறுகிய முகத்துடன் காணப்படும். செவிப்பறை தெளிவாக உள்ளது. கால்கள் மெல்லியவை. முன்கால் விரல்களில் விரலில் சவ்வு இன்றியும், பின்னங் கால் விரல்கள் சவ்வுடனும் காணப்படும். தவளையின் பின்புறம் சிவப்பு பழுப்பு நிறத்தில் எவ்வித அடையாளமும் இன்றி காணப்படும். சிவப்பு நிறத்தில் முதுகுபுற பக்கவாட்டு சுரப்பி முகடுகள் உள்ளன. விலா எலும்பின் பக்கவாட்டுப் பகுதி கறுப்பு நிறத்தில் கூர்மையான விளிம்புகளுடன் முதுகுபுறத்தை நோக்கிக் காணப்படும்.

வாழ்விடம் மற்றும் பாதுகாப்பு
----------------------------

இதன் இயற்கையான வாழ்விடங்கள் 600 m (2,000 அடி) வரை உயரத்தில் உள்ள பழமையான அல்லது சற்று தொந்தரவான மழைக்காடுகள் கடல் மட்டத்திலிருந்து மேலே. இது நிலத்தில் வாழக்கூடிய இனமாகும். இவ்வாழிடம் நீரோடைகளுக்கு மிக அருகில் இருப்பதால், நீரில் இணை சேர்ந்தபின் நிலத்தில் முட்டைகளை நிலத்தில் இடுகிறது.

*மான்டிடாக்டைலஸ் சார்லோட்டீ* மிகவும் அதிகமாக காணப்படும் இனமாகும்; இருப்பினும் வாழ்விட அழிப்பு, சூழல் சீரழிவு காரணமாக இந்த இனத்தின் எண்ணிக்கை குறைந்து வருவதாக சந்தேகிக்கப்படுகிறது. விவசாயம், தளவாடங்களுக்காக மரங்களை வெட்டியெடுத்தல், கரி தயாரித்தல், யூகலிப்டசு மரப் பரவல், கால்நடை மேய்ச்சல் மற்றும் மனித குடியிருப்புகளை விரிவுபடுத்துதல் இந்த இன அழிவிற்கான காரணங்களாக உள்ளன. இருப்பினும் இத்தவளைகள் பல்வேறு பாகாக்கப்பட்ட பகுதிகளில் காணப்படுகிறது.

மேற்கோள்கள்
-----------

1. 1 2 3 4  IUCN SSC Amphibian Specialist Group (2016). "*மாண்டிடாக்டைலஸ் சார்லோட்டீ*". *IUCN Red List of Threatened Species* **2016**: e.T57471A84170406. doi:10.2305/IUCN.UK.2016-3.RLTS.T57471A84170406.en. .
2. 1 2  Vences, Miguel; Glaw, Frank (2004). "Revision of the subgenus *Chonomantis* (Anura: Mantellidae: Mantidactylus) from Madagascar, with description of two new species". *Journal of Natural History* **38** (1): 77–118. doi:10.1080/0022293021000010331.
3. ↑  Frost, Darrel R. (2017). "*Mantidactylus charlotteae* Vences and Glaw, 2004". *Amphibian Species of the World: an Online Reference. Version 6.0*. American Museum of Natural History. 6 March 2017 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் *Mantidactylus charlotteae* தொடர்பாக ஊடகக் கோப்புகள் உள்ளன.
* விக்கியினங்களில் *Mantidactylus charlotteae* பற்றிய தரவுகள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2699954
* விக்கியினங்கள்: Mantidactylus charlotteae
* AmphibiaWeb: 6241
* ASW: Mantidactylus-charlotteae
* BOLD: 667801
* EoL: 1020524
* GBIF: 2423324
* iNaturalist: 21995
* IRMNG: 10986826
* ITIS: 664064
* IUCN: 57471
* என்.சி.பி.ஐ: 252278
* uBio: 4804028

 |
**தனக்ரா** (*Tanagra*, கிரேக்கம்: Τανάγρα‎ ) என்பது கிரேக்கத்தின் போயோட்டியாவில், ஏதென்சுக்கு வடக்கே உள்ள ஒரு நகர பகுதி ஆகும். இந்த நகராட்சியின் தலைமையகம் ஷிமாடாரியில் அமைந்துள்ளது. இது தீப்ஸிலிருந்து சற்று தொலைவில் உள்ளது. மேலும் இப்பகுதியின் பெயரிலான சிலைகளாளான தனக்ரா சிலைகள் எனப்படும் கிரேக்க சுடுமண் சிலைகள் அச்சு-வார்ப்பு மற்றும் சுடுமண்ணாலான சிலைவகைகளுக்கு இப்பகுதி பழங்காலத்தில் குறிப்பிடத்தக்கதாக இருந்தது. இந்த கிரேக்க டெரகோட்டா சிலைகள் கிமு நான்காம் நூற்றாண்டின் பிற்பகுதியில் இருந்து, முதன்மையாக தனக்ராவில் தயாரிக்கப்பட்டன.

அரசாங்கம்
---------

2011 ஆம் ஆண்டு உள்ளூர் அரசாங்க சீர்திருத்தத்தின் போது தனக்ரா நகராட்சியானது பின்வரும் 4 நகராட்சிகளை இணைத்து அதன் மூலம் விரிவுபடுத்தி உருவாக்கப்பட்டது. அவை நகராட்சி அலகுகளாக மாறின:

* டெர்வெனோகோரியா
* ஒய்னோஃபைட்டா
* ஷிமாதாரி
* தனக்ரா

வரலாறு
------

பண்டைய காலத்தில், தனக்ரா ( பண்டைக் கிரேக்கம்: Τάναγρα ), சில சமயங்களில் தனாக்ரேயா (Tanagraea) என்று எழுதப்பட்டது, பழங்கால போயோட்டியாவின் ஒரு நகரமாக இருந்தது. இது அசோபஸ் ஆற்றின் இடது கரையில், ஒரு வளமான சமவெளியில், ஓரோபஸிலிருந்து 130 ஸ்டேடியா தொலைவிலும், பிளாட்டியாவிலிருந்து 200 ஸ்டேடியா தொலைவிலும் அமைந்துள்ளது.

குறிப்புகள்
-----------

1. ↑  Detailed census results 2011 (கிரேக்கம்)
2. 1 2  "ΦΕΚ A 87/2010, Kallikratis reform law text". Government Gazette.
3. ↑  Dicaearch.
**மாணிகள்** என்போர் கோயில் வழிபாட்டில் உதவியாளராக உள்ளவர்கள் ஆவர். இவர்கள் கோயில் பணிகளில் நியமிக்கப்பட்டிருந்தனர்.

உதவியாளர்
---------

கோயிலில் திருமேனி தொட்டு வழிபாடு செய்யும் சிவப் பிராமணர்களுக்கு உதவியாளராக அமைக்கப்பெறும் பிரமச்சரிய பிராமணர்கள் கல்வெட்டுகளில் குறிக்கப்பட்டுள்ளனர். இவர்கள் மாணிகள், மாண் என்ற பெயராலும் அழைக்கப்பட்டுள்ளனர்.    
 
'திருப்பரிசாரகஞ்செய்யும் மாணிகள்'   

'திருப்பரிசாரகங்செய்யும் மாண் ஒன்று'

பணி
---

இவர்கள் கோயிலில் செய்யும் பணி பரிசாரகம் என்று பெயர் பெறும்.

திருவலஞ்சுழிக் கல்வெட்டு
------------------------

சிவன் கோயில்களில் மாணிகள் செய்யும் பணிகள் இவை என்பதைத் திருவலஞ்சுழிக் கல்வெட்டு கீழ்க்கண்டவாறு தெளிவாக உணர்த்துகிறது.    

'திருமஞ்சன நீரட்டியும் திருவிளக்குத்   

தூண்டியும், பரிவாரம் ஆராதிச்சும்   

திருவமிர்திட்டும், திருமேனி வடிச்சும்   

மற்றும் இக்கோயிலுக்க வேண்டும்   
 
பணி செய்யும் மாணிகள்'

மேற்கோள்கள்
-----------

<references>

1. ↑   Tamil Virtual University
2. 1 2 3   கரந்தை கோவிந்தராசனார், தமிழகத்தில் கோயில் அமைப்பு, மகாமகம் 1992 சிறப்பு மலர்